Γουίτνεϊ Πένινγκτoν Ρότζερς: Πριν ξεκινήσουμε
να μιλάμε συγκεκριμένα για το έργο της Google
στο πεδίο της ιχνηλάτησης επαφών,
ας αναφερθούμε πρώτα στη σχέση δημόσιας υγείας και τεχνολογίας.
Πιστεύω πως πολλοί άνθρωποι,
ακούν «Google» και σκέφτονται μια μεγάλη εταιρεία τεχνολογίας.
Μια μηχανή αναζήτησης.
Προκύπτουν κάποιες απορίες
γιατί η Google να έχει έναν επικεφαλής υγείας;
Μπορείς να μας μιλήσεις για τη δουλειά σου,
και τη δουλειά της ομάδας σου;
Κάρεν ΝτεΣάλβο: Ναι, μάλλον είμαι η ενσάρκωση
του συνδυασμού της δημόσιας υγείας με την τεχνολογία.
Στο παρελθόν εξάσκησα την ιατρική για 20 χρόνια,
ωστόσο, ένα μέρος της δουλειάς μου είχε να κάνει με τη δημόσια υγεία.
Μάλιστα, η πρώτη μου δουλειά όταν σπούδαζα
ήταν στο κρατικό εργαστήριο στην Μασαχουσέτη.
Έτσι επανασυνδεθήκαμε με την Τζόια [Μακέρτζι],
στη Μασαχουσέτη.
Μέσω της δουλειάς που έκανα
για τους ασθενείς μου
το να τους παρέχω πληροφορίες
την κατάλληλη φροντίδα και βλέποντας την κλινική τους εικόνα,
οδήγησε σε αυτό
που έκανα όταν ήμουν Επίτροπος Υγείας στη Νέα Ορλεάνη,
και αργότερα σε άλλους ρόλους που είχα στη δημόσια υγεία,
που αφορούν τη φροντίδα των ανθρώπων και της κοινότητας,
τον τρόπο ζωής τους και πώς τους παρέχουμε τη σωστή ενημέρωσή τους,
τους καλύτερους πόρους,
τις καλύτερες υπηρεσίες που είναι πολιτιστικά και γλωσσικά κατάλληλες,
ό,τι είναι καλύτερο.
Μόλις προέκυψε η ευκαιρία για εργασία στην Google,
ήμουν ενθουσιασμένη,
διότι ένα από αυτά που έμαθα στο εργασιακό μου ταξίδι,
είναι το να έχεις τη σωστή πληροφορία τη σωστή στιγμή
μπορεί να κάνει τη διαφορά.
Μπορεί μάλιστα να σώσει ζωές.
Χιλιάδες άνθρωποι έρχονται στην Google κάθε μέρα,
ζητώντας πληροφορίες,
κι έτσι είναι πολύ σημαντικό να τους παρέχουμε τη σωστή πληροφορία
και τους σωστούς πόρους
έτσι ώστε να κάνουν τις σωστές επιλογές,
κι έχοντας τη σωστή πληροφορία,
να συμμετέχουν σε ό,τι αφορά την υγεία τους,
κι επίσης, στα πλαίσιο αυτής της ιστορικής πανδημίας,
να είναι μέρος της υγείας της κοινότητας,
είτε εξομαλύνοντας την καμπύλη, είτε κρατώντας τη χαμηλά.
ΓΠΡ:Φαίνεται λοιπόν πως υπάρχει κάποια σύνδεση
μεταξύ της δημόσιας υγείας
και του έργου της Google στο να υπάρχει δημόσια ενημέρωση.
Μπορείς λοιπόν να μας μιλήσεις γι' αυτήν τη σχέση
μεταξύ δημόσιας υγείας, δημόσιας ενημέρωσης και την Google;
ΚΝ: Βέβαια.
Οι βασικές υπηρεσίες της δημόσιας υγείας
περιλαμβάνουν επικοινωνία και δεδομένα.
Υπάρχουν δύο τομείς που η τεχνολογία γενικώς και σίγουρα η Google
έχει την ευκαιρία να συνεργαστεί με το σύστημα δημόσιας υγείας
και με το κοινό σε ό,τι αφορά ευρέως την υγεία.
Γυρνώντας πίσω στις πρώτες μέρες της πανδημίας,
περί τα τέλη του Ιανουαρίου,
πρώτη η Google άρχισε να πληροφορεί το κοινό,
για το πώς θα βρουν βοήθεια στην τοπική κοινότητά τους,
από το Κέντρο Ελέγχου Ασθενειών ή από άλλες επίσημες αρχές.
Έτσι στη σελίδα αναζήτησης βάλαμε «πίνακες στοιχείων»,
έτσι τους αποκαλούμε,
και αναπτύξαμε επίσης έναν συναγερμό SOS,
κάτι που είχαμε κάνει και σε άλλες περιπτώσεις κρίσεων,
και στη συγκεκριμένη ιστορική κρίση,
θέλαμε να είμαστε σίγουροι πως όταν το κοινό πήγαινε στην αναζήτηση,
θα έβρισκε αξιόπιστες πληροφορίες,
οι οποίες θα είναι πάντα εκεί σε περίοπτη θέση,
και αυτό το κάναμε σε συνεργασία με τις αρχές δημόσιας υγείας.
Έτσι ξεκινήσαμε το ταξίδι μας λίγο-πολύ με έναν ενημερωτικό τρόπο,
σίγουροι ότι το κοινό θα γνώριζε πώς να πάρει τη σωστή πληροφορία
τη σωστή στιγμή για να σωθούν ζωές.
Πιστεύω ότι η πορεία μας αυτούς τους τελευταίους μήνες
ήταν να συνεχίσουμε δυναμικά να παρέχουμε ενημέρωση,
σε συνεργασία με τις κατά τόπους αρχές δημόσιας υγείας,
κατευθύνοντας το κοινό στο τμήμα υγείας της πολιτείας του,
βοηθώντας τους να ενημερωθούν σχετικά με την εξέταση.
Υπάρχουν επίσης κάποιες πληροφορίες
που θέλαμε να δώσουμε στην κοινότητα υγειονομικής περίθαλψης,
για τους παρόχους υγείας χωρίς πρόσβαση σε εξοπλισμό ατομικής προστασίας,
για παράδειγμα,
κάναμε μια συνεργασία με το Ίδρυμα Λοιμώξεων.
Το μέγεθος της εταιρείας
και η συνεργασία μας με τη δημόσια υγεία
ώστε να βοηθήσουμε στην κατανόηση αν οι ωμές πολιτικές τους,
σχετικά με την αποστασιοποίηση για να εξομαλυνθεί η καμπύλη,
είχαν πράγματι αντίκτυπο στη συμπεριφορά της κοινότητας.
Αυτό λένε οι αναφορές κινητικότητας.
Οι υπηρεσίες υγείας παγκοσμίως,
μαζί με κάποιους συναδέλφους εδώ στις Ηνωμένες Πολιτείες,
μας ζήτησαν βοήθεια για να κατανοήσουν καλύτερα
τους κανόνες κοινωνικής αποστασιοποίησης και την παραμονή κατ' οίκον.
Για το οποίο θα μιλήσουμε πιο πολύ αργότερα.
Εκτός από αυτό το είδος εργασίας, υποστηρίζουμε επίσης τη δημόσια υγεία
στον πολύ σημαντικό τομέα της ιχνηλάτησης,
ο οποίος απαιτεί πολύ ανθρώπινο δυναμικό,
είναι πολύπλοκος,
άκρως απαραίτητος για να εξομαλυνθεί η καμπύλη
και να προληφθεί μια νέα έξαρση,
και να δοθεί η χρόνος στο σύστημα υγείας και την επιστήμη,
να κάνουν ό,τι χρειαστεί για τη δημιουργία θεραπειών,
και κυρίως κάποιου εμβολίου.
Έτσι, το να προσφέρουμε μια ακόμη ομάδα ψηφιακών εργαλείων,
κοινοποίησης έκθεσης για την ιχνηλάτηση στην κοινότητα,
είναι ένας άλλος τομέας που βοηθάμε τη δημόσια υγεία.
Έτσι πιστεύουμε και γι' αυτή την πανδημία επίσης,
στην υποστήριξη των χρηστών, δηλαδή των καταναλωτών.
Υπάρχει κι ένα σύστημα υγείας και μια επιστημoνική κοινότητα,
με τα οποία συνεργαζόμαστε.
Και φυσικά με τη δημόσια υγεία.
Κατ' εμέ, Γουίτνεϋ, αυτή είναι μια θαυμάσια ευκαιρία
για την τεχνολογία να συνεργαστεί με τις δομές δημόσιας υγείας.
Η δημόσια υγεία, όπως η Τζόια έκανε σαφές πριν,
είναι συχνά ένας αφανής ήρωας.
Σώζει ζωές καθημερινά, όμως δεν το γνωρίζουμε.
Είναι επίσης ένα υπό-χρηματοδοτούμενο κομμάτι των υποδομών υγείας,
παγκοσμίως, αλλά κυρίως στην Αμερική.
Είναι κάτι που είχα δουλέψει πολύ πριν έρθω στην Google.
Kι έτσι η ευκαιρία συνεργασίας
και το να πράξουμε τα δέοντα ως εταιρεία
και στην περίπτωση αυτή της ιχνηλάτησης, σε συνεργασία με την Apple
να δημιουργήσουμε ένα χρήσιμο προϊόν, με σεβασμό στην ιδιωτικότητα,
που θα είναι μέρος της διαδικασίας ιχνηλάτησης,
είναι κάτι για το οποίο νιώθουμε περήφανοι
και θέλουμε να συνεχίσουμε το έργο με τη δημόσια υγεία.
Μάλιστα το πρωί είχαμε τηλεφωνική επικοινωνία
με κάποιους αντιπροσώπους απ' όλη τη χώρα,
ακούσαμε ξανά τις ερωτήσεις τους για το τι θα ήταν χρήσιμο.
Σκεφτόμασταν την ανάπτυξη του συστήματος,
έτσι λειτουργούμε τους τελευταίους μήνες στην Google,
και πιστεύω...
Άρχισα να εργάζομαι στην Google μόλις πριν μερικούς μήνες,
κάπου όπου μπορούμε να έχουμε μια επίδραση σε αυτό που γνωρίζει το κοινό
σε όλο τον κόσμο.
Σου λέω πως ως επαγγελματίας της δημόσιας υγείας και γιατρός,
ότι είναι ένα από τα πιο κρίσιμα πράγματα.
Ο κόσμος πρέπει να έχει σωστή ενημέρωση,
για να μπορέσει να αυτοβοηθηθεί
και κυρίως σε αυτή την πανδημία, διότι θα σωθούν ζωές.
ΓΠΡ: Υπέροχα. Σε ευχαριστώ.
Ας μιλήσουμε περισσότερο για το σύστημα ιχνηλάτησης επαφών
και την εφαρμογή ειδοποίησης έκθεσης,
για την οποία έχουμε διαβάσει πολλά.
Μπορείς να μας περιγράψεις λιγάκι πώς λειτουργεί η εφαρμογή,
τι ακριβώς βλέπουν οι χρήστες,
ποιες πληροφορίες συλλέγονται;
Απλώς δώσε μας μια γενική ιδέα για το τι κάνει αυτή η εφαρμογή.
ΚΝ: Ναι.
Ας αρχίσω εξηγώντας τι είναι,
στην πραγματικότητα δεν είναι καν εφαρμογή.
Είναι μια διασύνδεση εφαρμογών.
Είναι ένα σύστημα που επιτρέπει σε μια δημόσια υπηρεσία υγείας,
να δημιουργήσει μια εφαμογή,
και μόνο η διασύνδεση, αυτό το μέσο στο τηλεφωνικό σύστημα,
διατίθεται στη δημόσια υγεία.
Δεν έχει σχεδιαστεί λοιπόν για άλλο σκοπό
παρά να υποστηρίζει τη δημόσια υγεία και το έργο
για την ιχνηλάτηση επαφών της COVID-19.
Δεύτερον, θέλαμε να φτιάξουμε ένα σύστημα
που θα σεβόταν την ιδιωτικότητα,
που θα έδινε προτεραιότητα στον χρήστη,
θα του έδινε τη δυνατότητα να δώσει τη συγκατάθεσή του στο σύστημα
και να την ανακαλέσει οποιαδήποτε στιγμή,
ώστε να ελέγχει πώς αλληλεπιδρά
και βασικά πώς χρησιμοποιεί το κινητό του,
ως κομμάτι της εξομάλυνσης της καμπύλης ανά τον κόσμο.
Το πρόγραμμα φτιάχτηκε σε συνάρτηση με τα αιτήματα που λαμβάναμε,
για το πώς η τεχνολογία, και συγκεκριμένα τα έξυπνα κινητά,
θα ήταν χρήσιμα στην ιχνηλάτηση.
Καθώς το διερευνούσαμε και μιλούσαμε με τους ειδικούς υγείας,
τους ακαδημαϊκούς και τους ειδικούς ιδιωτικότητας,
ήταν ξεκάθαρο πως η ιχνηλάτηση επαφών είναι μια πολύπλοκη προσπάθεια
που απαιτεί ανθρώπινους πόρους,
διότι υπάρχουν πολλά, πολύ συγκεκριμένα πράγματα,
που πρέπει να γίνουν στη συζήτηση με ανθρώπους,
ως μέρος της ιχνηλάτησης επαφών.
Από την άλλη,
υπάρχει η ευκαιρία να ενημερωθούν καλύτερα οι ερευνητές επαφών
με πράγματα όπως, συγκεκριμένα, ένα αρχείο καταγραφής έκθεσης.
Αυτό που συμβαίνει όταν σε καλεί ένας ερευνητής επαφών,
ή σε επισκέπτεται, είναι να σε ρωτήσει,
«Τις τελευταίες μέρες»,
και με την COVID θα ήταν μερικές μέρες πριν την εκδήλωση συμπτωμάτων,
«Πες μας τι έκανες,
για να μπορέσουμε να καταλάβουμε πού μπορεί να έχεις πάει,
στο σούπερ-μάρκετ ή στην εκκλησία, ή σε άλλες δραστηριότητες,
και με ποιον μπορεί να έχεις έρθει σε επαφή».
Όλοι έχουμε κάποια τάση να ξεχνάμε,
όπως, μπορεί να ξεχάσουμε που έχουμε πάει,
και επίσης υπάρχουν και οι ανώνυμες επαφές.
Υπάρχουν στιγμές όταν κυκλοφορούμε,
σε ένα λεωφορείο ή σε κάποιο μαγαζί,
όπου μπορεί να έχουμε έρθει σε στενή επαφή με κάποιον
που δεν τον γνωρίζουμε.
Έτσι η ενίσχυση
που παρέχει το σύστημα ειδοποίησης έκθεσης
έχει σχεδιαστεί να καλύπτει αυτά τα κενά
και να επισπεύδει την ειδοποίηση στη δημόσια υγεία
για κάποιο θετικό τεστ,
αφού ο ενδιαφερόμενος ειδοποιηθεί,
μετά να πυροδοτείται η ειδοποίηση στη δημόσια υγεία,
κι έπειτα να καλύπτονται τυχόν κενά σε προηγούμενη έκθεση.
Όμως σίγουρα δεν χρησιμοποιεί GPS για παρακολούθηση ατόμων.
Στην πραγματικότητα το σύστημα χρησιμοποιεί κάτι άλλο,
το Bluetooth χαμηλής ενέργειας,
που διατηρεί την ιδιωτικότητα,
δεν εξαντλεί την μπαταρία
και είναι διαλειτουργικό
μεταξύ των συστημάτων Apple και Android
ώστε να είναι χρήσιμο όχι μόνο στις ΗΠΑ,
αλλά παγκοσμίως.
Έτσι δημιουργήσαμε το σύστημα λόγω κάποιων αιτημάτων,
για τη βελτίωση των συστημάτων ιχνηλάτησης επαφών.
Θέλαμε να το κάνουμε ελεγχόμενο από τον χρήστη,
διατηρώντας την ιδιωτικότητα,
με τεχνολογικά χαρακτηριστικά
που επιτρέπουν στη δημόσια υγεία να αυξήσει το αρχείο έκθεσης
έτσι ώστε να επιταχυνθεί η δουλειά που πρέπει να γίνει
για τη διακοπή της μετάδοσης -να κρατήσουμε τον βαθμό R κάτω από το 1-
με τέτοιον τρόπο που να μας επιτρέπει σε συνεργασία με τη δημόσια υγεία
να σκεφτούμε το ρίσκο.
Θα μπορούσαμε να μιλήσουμε κι άλλο για όλα τα παραπάνω,
όμως πιστεύω ότι ίσως
ένα από τα σημαντικότερα πράγματα που θέλω να αναφέρω, Γουίτνεϋ,
είναι πόσο ευγνώμονες είναι η Apple και η Google
-θα μιλήσω λίγο για τους συνεργάτες μου στην Apple-
για τη σημαντική συνεργασία της δημόσιας υγείας παγκοσμίως,
για τους ακαδημαϊκούς και τους υπόλοιπους
που μας έχουν βοηθήσει στην υλοποίηση,
στο πώς το σύστημα ειδοποίησης έκθεσης,
βοηθά στο όλο σύστημα ιχνηλάτησης επαφών,
και πώς το κάνει σεβόμενο και προστατεύοντας την ιδιωτικότητα,
όντας χρήσιμο στη δημόσια υγεία.
Ακόμα προσπαθούμε να το βελτιώνουμε
και πιστεύω πραγματικά πως θα μπορούμε να βοηθήσουμε
και ανυπομονώ να είμαι μέρος αυτού του φοβερού έργου,
που τελεί η δημόσια υγεία καθημερινά στην πρώτη γραμμή,
ειλικρινά,
το οποίο πρέπει όμως να επιταχύνει.
ΓΠΡ: Υπέροχα και σε ευχαριστούμε γι' αυτήν τη λεπτομερή εξήγηση.
Έχουμε τον Κρις μαζί μας, με κάποιες ερωτήσεις από την κοινότητα,
ας τον ακούσουμε λοιπόν λίγο γρήγορα.
Κρις Άντερσον: Ναι. Συρρέουν οι ερωτήσεις, Κάρεν.
Εδώ έχουμε μία από τον Βισάλ Γκουρμπουξάνι,
εμ...Γκουρμπού...
To είπα εντελώς λάθος, αποφασίστε μόνοι σας.
Βισάλ, θα επικοινωνήσουμε αργότερα για να μου πεις πώς να το προφέρω.
ΚΝ: Υπέροχο επίθετο. Μ' αρέσει. Είναι μια λέξη για το Scrabble.
ΚΑ: «Δεδομένου πού είμαστε σήμερα,
πώς θα επιστρέψουν οι εργαζόμενοι στη δουλειά,
με τόσες αντικρουόμενες πληροφορίες;»
ΚΝ: Αυτό αποτέλεσε σημαντικό μέρος της δουλειάς μου τους τελευταίους μήνες.
Μπήκα στην Google τον Δεκέμβριο και όλα αυτά άρχισαν να συμβαίνουν.
Η πανδημία ξεκίνησε τον Νοέμβριο
αλλά πήρε σοβαρές διαστάσεις σε πολλά μέρη του κόσμου
τους τελευταίους μήνες
και σκεφτόμασταν πώς μπορούμε να προστατέψουμε τους εργαζόμενους
αλλά και την κοινότητα επίσης.
Μίλησα πολύ για το τι πράξαμε εξωτερικά.
Εσωτερικά η Google πήρε μια απόφαση,
για εργασία από το σπίτι πολύ νωρίς.
Πιστέψαμε ότι μπορούσαμε.
Πιστέψαμε πως σε όλο τον κόσμο όπου έχουμε γραφεία,
όχι μόνο θα δίναμε το παράδειγμα,
αλλά ειλικρινά θα αποτελούσαμε μέρος της εξομάλυνσης της καμπύλης,
ότι θα ήμασταν καλοί πολίτες.
Έτσι ήμασταν αρκετά...
δεν ξέρω αν η σωστή λέξη είναι συντηρητικοί ή αποφασιστικοί,
γιατί θέλαμε να είμαστε σίγουροι πως κάναμε ό,τι ήταν δυνατό
για να επηρεάσουμε το κοινό να μείνει σπίτι και να τηρεί αποστάσεις.
Πολλές εταιρείες έκαναν το ίδιο,
και πιστεύω πως οι επιλογές των ανθρώπων
θα φανούν από πολλούς παράγοντες:
τα ποσοστά της τοπικής εξάπλωσης,
τις κυβερνητικές προσδοκίες,
τη δυνατότητα εργασίας από το σπίτι,
τα ατομικά χαρακτηριστικά των ίδιων των εργαζόμενων,
πόσο ρίσκο μπορεί να έχουν ή πόσο ρίσκο θα υπήρχε
γι' αυτούς να κολλήσουν τους δικούς τους,
αν ζουν με την οικογένειά τους,
ποιος θα ανήκε σε ομάδα υψηλού κινδύνου,
από το να κολλήσει έως και να πεθάνει.
Αυτές λοιπόν είναι οι σκέψεις των ανθρώπων και της κοινότητας.
Πιστεύω εμείς ως εταιρεία θέλουμε, όπως είπαμε και δημόσια,
να συνεχίσουμε να αποτελούμε μέρος της λύσης στη δημόσια υγεία
για την κοινωνική αποστασιοποίηση,
κι αυτό για εμάς σημαίνει ότι ενθαρρύνουμε την εργασία από το σπίτι
για τους υπαλλήλους μας
και μόνο αν είναι αναγκαίο να είμαστε στον τόπο εργασίας μας.
Είπαμε δημόσια πως θα το συνεχίσουμε για πολλούς μήνες αν χρειαστεί.
Είναι κάτι λοιπόν που θέλω να πω,
κι αυτό είναι,
ότι η εργασία από το σπίτι έχει σίγουρα πλεονεκτήματα,
όχι μόνο για την πανδημία,
αλλά για μερικούς, ο χρόνος για μετακινήσεις, κλπ.
Νομίζω πως ακούμε ήδη πως υπάρχουν και αρνητικά,
κάποια κοινά αρνητικά,
όχι μόνο στην εργασία και εκπαίδευση από το σπίτι,
και στο να είσαι σπίτι,
που είναι η κοινωνική απομόνωση.
Προκαλεί κατάθλιψη.
Έπιφέρει σωματικές επιπτώσεις,
το λέει και η επιστήμη.
Έτσι, καθώς ο κόσμος υποφέρει,
πέρα απ' την πανδημία,
όταν καταφέρουμε μια ανοσία αγέλης,
γιατί θα μπορούμε να εμβολιάσουμε τον κόσμο,
με ένα λειτουργικό εμβόλιο που δημιουργεί ανοσία,
πιστεύω πως πολλοί εργασιακοί χώροι,
θα ενθαρρύνουν την εργασία από το σπίτι.
Θέλω όμως να θυμόμαστε ότι η κοινότητα είναι μέρος της ανθρωπότητας,
κι έτσι πρέπει να σκεφτούμε πως εξισορροπούμε αυτές τις δραστηριότητες.
ΚΑ: Φυσικά, υπάρχουν τεράστια τμήματα της οικονομίας
που δεν μπορούν να εργαστούν από το σπίτι.
Είμαστε από τους λίγους τυχερούς που μπορούν.
Μιλώντας γι' αυτό, να μια ερώτηση από τον Ότο Κερ.
«Οι ευάλωτες κοινότητες φαίνεται να λαμβάνουν
μια δυσανάλογη ποσότητα παραπληροφόρησης.
Τι κάνει η Google
για να βεβαιωθεί πως αυτές οι κοινότητες λαμβάνουν έγκυρα νέα
και όχι αναληθή;»
ΚΝ: Στις ευάλωτες κοινότητες έχω εστιάσει
το μεγαλύτερο μέρος της καριέρας μου.
Πιστεύω πως αρκετά πράγματα που μάθαμε ως κοινωνία,
σ' αυτήν την πανδημία,
ειλικρινά, έπρεπε ήδη να τα γνωρίζουμε.
Πριν μπω σε λεπτομέρειες, θα μιλήσω για πρόσβαση στις υπηρεσίες,
κάτι για το οποίο υπερηφανεύεται η γενέτειρά μου, η Νέα Ορλεάνη.
Αυτό που έμαθε νωρίς η Νέα Ορλεάνη,
ή θυμόταν, καλύτερα,
ήταν πως η εξέταση στο αυτοκίνητο αφορά μόνον όσους έχουν αυτοκίνητο.
Έτσι χρειάζεται εξέταση για πεζούς και πρέπει να είναι μέσα στη γειτονιά.
Πρέπει να τους βρούμε στον χώρο τους,
κι αυτό που κάναμε και μετά τον τυφώνα Κατρίνα στη Νέα Ορλεάνη,
ήταν η δημιουργία υγειονομικής περίθαλψης και υποδομών υγείας,
που απευθύνονται και φτιάχτηκαν με την κοινότητα όχι για την κοινότητα.
Ένα απ' όλα αυτά που ελπίζω να διαρκέσουν από αυτή την πανδημία,
ένα είναι το να είμαστε πιο συνειδητοί
στο να δημιουργούμε ειδικά με τις ευάλωτες κοινότητες
και να φτιάχνουμε πολιτικές και διαδικασίες,
που είναι ανοικτές σε όλους.
Για τα δεδομένα της Google, ξεκινάμε με,
την πλατφόρμα αναζήτησης, για παράδειγμα,
μαζί με πίνακες πληροφοριών,
όντας σίγουροι για τη γλωσσική και πολιτιστική τους καταλληλότητα.
Ξεκινώντας σε παγκόσμιο επίπεδο
με παγκοσμίως αξιόπιστες ομάδες, όπως ο Παγκόσμιος Οργανισμός Υγείας,
η Εθνική Υπηρεσία Υγείας ή τα Κέντρα Ελέγχου Νοσημάτων,
και μετά περνάμε σε πιο συγκεκριμένες περιφέρειες.
Σε άλλες πλατφόρμες μας, όπως το YouTube,
δημιουργήσαμε ειδικά κανάλια,
επειδή πρόκειται για πλατφόρμα που μπορεί να φιλοξενήσει περιεχόμενο,
συνεργαστήκαμε με δημιουργούς,
τους ονομάζουμε, δεν ξέρω, είναι καινούριο για μένα,
διότι είμαι γιατρός --
αλλά συνεργαστήκαμε με δημιουργούς και ίνφλουενσερς
που έχουν απήχηση στην κοινότητα.
Είχαμε συγκεκριμένα προγράμματα για ηλικιωμένους, για παράδειγμα,
Άφρο-Αμερικανούς,
κι έτσι ο όρος «ευάλωτος» σημαίνει πολλά για μας,
παγκοσμίως και στις ΗΠΑ.
Το έργο μας δεν έχει τελειώσει,
και κάθε μέρα σκεφτόμαστε τι παραπάνω μπορούμε να κάνουμε
για να είναι η πληροφορία προσβάσιμη,
ακριβής και ενδιαφέρουσα,
ώστε να κινεί το ενδιαφέρον του κοινού.
KA: Ναι.
Εντάξει, σε ευχαριστώ, Κάρεν.
Θα επιτρέψω σε λίγο με άλλες ερωτήσεις.
ΓΠΡ: Σ' ευχαριστώ, Κρις.
Είναι πράγματι εκπληκτικό να το συζητάμε,
πιο ευρέως, με την τεχνολογία και τη δημόσια υγεία να συνεργάζονται,
ειδικά γι' αυτές τις ευάλωτες κοινότητες.
Πιστεύω ότι, πέρα από την Google,
θα ήταν ενδιαφέρον να ακούσουμε τις σκέψεις σου
για το πώς βλέπεις την τεχνολογία να βοηθά περισσότερο τη δημόσια υγεία,
αν υπάρχουν τομείς που πιστεύεις,
ανεξαρτήτως για ποια εταιρεία τεχνολογίας μιλάμε,
που θα βοηθούσαν στην καλύτερη εξυπηρέτηση της κοινότητας.
Τι σκέφτεσαι γι' αυτό;
ΚΝ: Θα μπορούσα να σου μιλάω πολλές ώρες γι' αυτό,
αλλά ίσως να αρχίσω λέγοντας
πως μπήκα στην τεχνολογία,
περνώντας από την άμεση φροντίδα ασθενών
και την υπηρεσία δημόσιας υγείας στην τοπική κοινότητα,
καταλήγοντας με έναν ρόλο στην ομοσπονδιακή κυβέρνηση,
ως Εθνικός Συντονιστής Υγείας πληροφορικής,
το όποιο, βάσει του παρελθόντος μου, ήταν περίεργο για μένα,
για να είμαι ειλικρινής.
Το σκέφτηκα ότι δεν είμαι άτομο της τεχνολογίας,
αλλά η γραμματέας τότε μου είπε,
«Γι' αυτό ακριβώς σε χρειαζόμαστε, για εφαρμογή της τεχνολογίας».
Είχε την ατυχή εμπειρία να με ακούσει να γκρινιάζω
ότι η δημόσια υγεία ήθελε έγκαιρα δεδομένα για μια τεκμηριωμένη πολιτική
για την κοινότητα και σε συνεργασία με αυτήν.
Αυτό με άγχωνε ως τοπικό συντονιστή δημόσιας υγείας,
ότι τα δεδομένα στα οποία εργαζόμουν, αν και καλά,
θα πάλιωναν έως ότου έπαιρνα την απόφασή μου
σχετικά με τις παρεμβάσεις για χρόνιες ασθένειες ή την ψυχική υγεία ή τη βία,
ή θέματα ενδοοικογενειακής βίας
στην κοινότητά μου.
Θέλοντας να κάνω τα δεδομένα χρήσιμα και προσβάσιμα,
για την υποστήριξη του κόσμου στην κοινότητα,
είναι κάτι που με ενδιαφέρει εδώ και πολύ καιρό
και αυτό που έμαθα όταν ήμουν στο Σίλικον Βάλεϊ,
είναι ότι ήθελαν το ίδιο πολλοί άνθρωποι
που εργάζονται στην Google, στην Apple και σε άλλες εταιρείες,
και ήταν καταπληκτικό να βλέπεις,
κατά τη διάρκεια αυτής της τρομακτικής πανδημίας,
τα απίστευτα λαμπρά μηχανικά και προγραμματιστικά,
και άλλα μυαλά σε μια εταιρεία όπως η Google,
να στρέφουν την προσοχή τους στη συνεργασία με τους καταναλωτές,
και με τη δημόσια υγεία για το κοινό καλό,
για να έχουμε τους απαραίτητους πόρους.
Είπα πως μπορώ να μιλήσω πολύ γι' αυτό διότι έχω πολλά παραδείγματα
από το έργο μας στην Google.
Ίσως αναφέρω κάποια.
Αυτό που μένει να πούμε είναι ότι
θελήσαμε πολύ νωρίς να βρούμε έναν τρόπο να καταλάβει το κοινό
τι έπρεπε να κάνει για να προστατέψει τον εαυτό του και την κοινότητα,
για την εξομάλυνση της καμπύλης και τον ρυθμό μετάδοσης,
και το έργο «Κάνε το πέντε», που προωθούν οι ομάδες μας,
όμως αργότερα πολλοί άνθρωποι είπαν τη γνώμη τους.
Χρειάστηκε τεράστια ποσότητα ταλέντου
για να γίνει αυτό διαθέσιμο στην αρχική μας σελίδα, στην αναζήτηση,
κι έπειτα να το κάνουμε ευρέως γνωστό.
Το καταφέραμε σε συνεργασία με τον Παγκόσμιο Οργανισμό Υγείας,
το Κέντρο Ελέγχου Λοιμώξεων και μετά όλες τις χώρες του κόσμου,
μεταφέροντας το μήνυμα του να μείνουμε σπίτι,
να βήχουμε στον αγκώνα και να πλένουμε τα χέρια.
Αυτά είναι βασικά μηνύματα δημόσιας υγείας,
που προσπαθούσαν, ακόμη και στην εποχή της γρίπης,
να ακουστούν παντού,
όμως έγινε,
οι πόροι σε μια εταιρεία όπως η Google,
και το να φτάσουν σε δισεκατομμύρια,
είναι μια πλατφόρμα κι ένα σύνολο ανθρώπινου ταλέντου,
που δεν είναι μόνο τεχνικό, από άποψη υπολογιστή δηλαδή,
όπως συνήθως θα νομίζαμε.
Κι άλλες εταιρείες στη Σίλικον Βάλεϋ, έχουν σκεφτεί το ίδιο.
Το ίδιο νομίζω, έχουμε σκεφτεί κι εμείς
την χρήση εργαλείων όπως τις αναφορές κινητικότητας στην κοινότητα.
Αυτό είναι κάτι,
σαν στήριξη επιχείρησης, όπως στα εστιατόρια.
Οι μηχανικοί και οι επιστήμονες σκέφτηκαν,
αν το εφαρμόζαμε στη λιανική, στα σούπερ-μάρκετ και στις μεταφορές,
για να δούμε τι γίνεται στην κοινότητα,
αν το κοινό επισκεπτόταν αυτές τις περιοχές λιγότερο,
αν σέβονταν τις οδηγίες της τοπικής δημόσιας υγείας
παραμένοντας σπίτι,
και να δίναμε την πληροφορία όχι μόνο στην υγεία,
αλλά και στο κοινό,
για να τους παρακινήσουμε να βοηθήσουν την κοινότητά τους
και τους εαυτούς τους.
Έτσι νομίζω ότι υπάρχει - αυτό που προσπαθώ να πω, Γουίτνεϋ,
είναι ότι υπάρχει ένα πάντρεμα,
και η COVID ήταν ένας επιταχυντικός παράγοντας γι' αυτό που κάνουμε,
και περιμένω από εταιρείες όπως η Google,
όπου σίγουρα σε εμάς υπάρχει στο DNA μας η ενασχόληση με την υγεία,
να θελήσουν να συνεχίσουν να δουλεύουν γι' αυτό, στο εξής,
διότι δεν είναι μόνο καλό για να τελειώσει αυτή η πανδημία,
αλλά και για τη δημόσια υγεία και πρόληψη,
που αποτελούν αναπόσπαστο κομμάτι στη δημιουργία ευκαιριών
και ισότητας σε όλες τις κοινότητες του κόσμου.
Γι' αυτό είμαι παθιασμένη με το έργο στη δημόσια υγεία,
και με αυτή τη συνεργασία.
Μπορώ να πω κάτι ακόμα;
ΓΠΡ: Βεβαίως.
ΚΝ: Αυτό είναι,
ότι ένα από τα πράγματα που έκανα όταν άρχισε η πανδημία -
μόλις είχα αρχίσει τον Δεκέμβριο,
και τον Γενάρη έκανα μια συζήτηση με τους καταναλωτές
για το τι ήθελαν,
και είπαν κάτι παρόμοιο με αυτό που είπες κι εσύ,
που θέλω να επισημάνω,
κι αυτό είναι
ότι ήθελαν συνεργασία και διαφάνεια,
κι ένιωθαν πως υπήρχαν πολλά
που η τεχνολογία μπορούσε να προσφέρει,
για να τους βοηθήσει στον τομέα της υγείας.
Αλλά ζητούσαν να γίνει με έναν διαφανή τρόπο,
και το πράξαμε πάντα σε συνεργασία μαζί τους.
Καθώς βγαίνουμε από την πανδημία, σκεπτόμενοι τους καταναλωτές,
θέλω να διαδώσω το νόημα
της πρόληψης, της βοήθειας
και της διαφάνειας
στο έργο που συνεχίζουμε να κάνουμε για τους ανθρώπους καθημερινά.